**Thoraxradiologi**

**Konkretiseringsliste hoveduddannelsen i radiologi**

Konkretiseringslisterne er tænkt som vejledning til kursister og vejledere. De udgør en mere detaljeret oversigt over hvilken konkret viden samt hvilke færdigheder og holdninger den uddannelsessøgende skal have inden for hver enkelt kompetence. Det vurderes, at det er muligt, at opnå størstedelen af målene ved det daglige arbejde på de forskellige uddannelsesblokke. Er der enkelte mål som de uddannelsessøgende ikke har haft mulighed for at opnå, skal viden om disse søges i litteraturen eller på kurser.

December 2014

Finn Rasmussen, Henrik Torp Madsen samt DRS Koordinerende Uddannelsesråd

**Konkretisering af kompetencen 11.1:**

**Kan selvstændigt, ud fra de anvendte modaliteter, diagnosticere de hyppigst forekommende sygdomme i thorax**

Kongenitte lidelser: Karanomalier eks. Mb. Osler, vaskulær ring, højre sidig aorta, diverse venøse forløb ved cvk-placering. Lungeanomalier som f.eks: hypoplasi, cystisk fibrose, ciliær diskenesi, sequester, lobus vena azygos.

Infektioner: bakterielle, virale herunder pneumocyster og CMV, atypiske, svampe og TB.

Vaskulære lidelser: Aorta aneurysme, aorta dissektion og ruptur, coactation, pulmonal hypertension, klaplidelser og lungeemboli.

Benigne og maligne tumorer i mediastinum, lungeparenkym og pleura: primære og sekundære malignitet præsenteret som: NSCLC, SCLC, carcinoid/NET, lymfom, sarkom, ekstragonadal embryonalcelle tumor, hamartom, rund-atelektase, bronchocele, thymom, bronchogen cyste, mesotheliom.

Interstitielle lidelser: Sarcoidose, allergisk alveolit, UIP, NSIP, COP, bronchiektaser. Fundamental forståelse for opbygning af sekundære lobulus samt begreber som: matglastegning, signetring og bikagetegning.

Obstruktive lungelidelser: Astma, bronchiektasier, KOL, emfysem

Forandringer som følge af traume: lungekontusion, pneumothorax, hæmothorax, aortaruptur, mediastinal venøs blødning, diafragma ruptur, fraktur i thoraxskelettet.

**Konkretisering af kompetencen 11.2:**

**Kan udføre og tolke ultralydsundersøgelse af thorax samt udføre ultralydsvejledt intervention**

Kan udføre skanning og diagnosticere ansamling i pleura og pericardie

Kan foretage ultralydsvejledt punktur og drænage af ansamling i pleura

Kan foretage ultralydsvejledt punktur lungebiopsi af pleuranære processer i lunger.